Rzanje u šašu

Bila je nedilja. Šetala sam se s drugama pored Bosuta. Žalosne su vrbe zaklanjale pogled na vodu ko neke zelene firangle. Oko nji' bio je tepih s bilim glavicama tratinčica. Milina kako je lipo i mirno.

Odjednom se začu neko šuškanje i rzanje. Sve smo se prepale, al' je znatiželja bila jača pa smo prišle bliže vodi. Ugledasmo u šašu dugu crnu grivu i i naćulite uši. To je on i nas osluškivo.

Zgledale smo se u čudu. Otkud konj tode i to sam. Tako nas je pitomo gled'o da sam imala želju pomilovat ga, al' je straj bio jači.

Došla sam doma i odma' sve rekla dadi. On je samo zamislito nakrenio glavu.

„Čiji je to konj, dado?“ pitala sam sva usplahirita. Nisam mogla dočekat odgovor.

„A, svačji i ničji.“

„Ju, kako to može bit'?“

„Tako što je did Pera neki dan umro, dica otišla u svit i sad ga pazi komšija dok ne nađu mušteriju da ga prodadu.“

„ Baš ga lipo pazi kad konj sam oda kud oće.“

„A da ga mi kupimo?“ pitala sam ni ne promislivši.

Dado je izrogačio oči i gledo u mene.

„ Znaš li ti kol'ko on košta i kud bi mi s njim?“

Ja sam za sve imala rešenje. Dado je na sve to samo odmahivo glavom.

Dosađivala sam mu nekoliko nedilja. Niko nije bio zainteresiran za njega i dado se polako predomišljo. Raspitivo se jel' bi ga se moglo kupit na rate. Komšija je obećo da će pitat Perinu dicu. Pristali su.

Mojoj sreći nije bilo kraja. Dado se malo brinio oko novaca, a mama se otvoreno srdila.

Mislim da se i ona bar malo pridomislila kad je vidila one oči koje su zrcalile neku samo njemu znanu tugu.

Ja sam ga zavolila istog onog trenutka kad sam ga vidila u šašu. Milovala sam mu grivu svaki dan, a on mi se zafalno glavom naslanjo na ruku.

Oči su mu bile sve vedrije, a ja presretna što imam tako nešto vridno u svojoj avliji.

Sara Baletić, 7. r.